สวัสดีครับ ผมขออนุญาตสอบถามครับ ช่วงตี 2-3 ของวันที่ 28 ผมกับแฟนมีอะไรกัน แล้วถุงยางเกิดแตกขาดครับ แล้วไม่ทันได้รู้ตัว รู้อีกทีตอนมีอะไรกันเสร็จแล้ว แต่ผมเอาออกมาพอดีตอนเสร็จ ผมไม่มั่นใจว่าจะมีน้ำอสุจิเข้าไปหรือป่าว และตอนเช้าผมได้ซื้อยาคุมฉุกเฉินแบบ 1 เม็ด ให้แฟนผมกินครับยี่ห้อ maple fort กินไปตอนแรกไม่มีผลข้างเคียงอะไรครับ ผ่านมา 3 วัน แฟนผมบอกมีเลือดออกที่ช่องคลอดวันแรกเป็นสีดำครับ วันถัดมาเป็นสีปกติ เลือดนี้ออกมาประมาณ 3 วันครับ หลังจากนั้นก็ไม่ออกแล้วครับ ซึ่งตอนนี้แฟนผมก็ปกติ แต่เราก็ยังกังวลครับกลัวจะท้อง ได้ตรวจครรภ์แล้ว 2 ครั้ง แต่ขึ้นขีดเดียวครับ ล่าสุดวันนี้แฟนผมตื่นนอนมาเข้าห้องน้ำ เธอบอกรู้สึกจะอ้วก เวียนหัวครับ อยากสอบถามว่าแบบนี้มีโอกาสจะท้องไหมครับ
สวัสดีค่ะ การมีเพศสัมพันธ์ในวันที่ 28 ม.ค. หากถุงยางอนามัยขาด ก็จะมีโอกาสตั้งครรภ์ได้ แต่หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะหลังจากนั้น 3 วัน หากมีเลือดออกจากช่องคลอดนาน 3 วัน โดยที่ไม่ใช่ช่วงวันที่ที่ประจำเดือนควรจะมา เลือดดังกล่าวก็น่าจะเกิดจากผลของยาได้ค่ะส่วนเรื่องการตั้งครรภ์ หากได้ตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ แล้วพบขึ้น 1 ขีด ก็แสดงว่าไม่ได้มีการตั้งครรภ์เกิดขึ้นค่ะดังนั้น อาการอาเจียน เวียนหัวที่เกิดขึ้นในวันนี้ จึงไม่ได้เกิดจากการตั้งครรภ์ แต่อาจเกิดจากสาเหตุ เช่น อาหารเป็นพิษ ผลจากการทานยาบางชนิด หรือเกิดจากมีความเครียด วิตกกังวลก็ได้ เป็นต้นในเบื้องต้น ควรพยายามจิบน้ำเปล่าบ่อยๆ เลือกทานเฉพาะอาหารอ่อน อาหารที่ย่อยง่าย งดการทานอาหารรสจัด และอาจทานยาแก้อาเจียน เช่น ยาเมโทโคลพราไมด์ (metoclopramide) เป็นต้น หรือยาแก้เวียนหัว เช่น dimenhydrinate (ไดเมนไฮดริเนต) เป็นต้น